b'\n_START_ARTICLE_\nCornificius\n_START_PARAGRAPH_\nCornificius este un retor latin de la \xc3\xaenceputul secolului I \xc3\xae.Chr.\n_START_SECTION_\nDate generale\n_START_PARAGRAPH_\nNu exist\xc4\x83 informa\xc8\x9bii asupra vie\xc8\x9bii lui Cornificius sau exemplare ale lucr\xc4\x83rilor sale. Opera sa este cunoscut\xc4\x83 din lucr\xc4\x83rile lui Quintilian \xc8\x99i el un retor latin, care \xc3\xaen Institutio Oratoria citeaz\xc4\x83 figuri retorice de stil pe care le-a preluat dintr-un \xe2\x80\x9cTratat de figuri de stil\xe2\x80\x9d al lui Cornificius._NEWLINE_Exist\xc4\x83 \xc3\xaens\xc4\x83 o lucrare de retoric\xc4\x83, nesemnat\xc4\x83, ap\xc4\x83rut\xc4\x83 \xc3\xaen perioada r\xc4\x83zboiului civil Roman, probabil \xc3\xaen intervalul dintre moartea lui Gaius Marius \xc8\x99i dictatura lui Lucius Cornelius Sulla, \xc3\xaentre anii 86 \xc8\x99i 82 \xc3\xae.Chr. Lucrarea, dedicat\xc4\x83 unui anumit Quintus Herrenius, \xc8\x99i cunoscut\xc4\x83 sub numele de \xe2\x80\x98\xe2\x80\x99\xe2\x80\x99Rhetorica ad Herrenum\xe2\x80\x99\xe2\x80\x99\xe2\x80\x99 i-a fost adeseori atribuit\xc4\x83 lui Cornificius.\n_START_SECTION_\nRhetorica ad Herrenum\n_START_PARAGRAPH_\n\xc3\x8en istoria retoricii romane, \xe2\x80\x9cRhetorica\xe2\x80\x9d se plaseaz\xc4\x83 dup\xc4\x83 perioada Marcus Antoniu Gripho, dar o precede pe cea a lui Quintus Hortensius \xc8\x99i Marcus Tullius Cicero: aceast\xc4\x83 cronologie nu este totu\xc8\x99i cert\xc4\x83. Autorul lucr\xc4\x83rii a r\xc4\x83mas necunoscut, deoarece prima pagin\xc4\x83 a manuscrisului s-a pierdut._NEWLINE_Autorul precizeaz\xc4\x83 c\xc4\x83 a scris lucrarea pentru a-i face un serviciu prietenului s\xc4\x83u Herennius, promi\xc8\x9b\xc3\xa2nd s\xc4\x83 mai scrie \xc8\x99i alte lucr\xc4\x83ri (despre gramatic\xc4\x83, probleme militare \xc8\x99i administra\xc8\x9bie politic\xc4\x83) pentru instruirea acestuia. El \xc3\xae\xc8\x99i exprim\xc4\x83 dispre\xc8\x9bul pentru retorii de r\xc3\xa2nd care predau \xc3\xaen \xc8\x99coli, consider\xc3\xa2nd c\xc4\x83 sunt dialecticieni capabili s\xc4\x83 despice firul de p\xc4\x83r dar \xc3\xaen acela\xc8\x99i timp nu \xc3\xaendr\xc4\x83znesc s\xc4\x83 vorbeasc\xc4\x83 \xc8\x99i s\xc4\x83-\xc8\x99i pronun\xc8\x9be propriul nume, de team\xc4\x83 de a se exprima \xc3\xaen mod ambiguu. \xc3\x8en final, autorul recunoa\xc8\x99te c\xc4\x83 retorica nu este cea mai \xc3\xaensemnat\xc4\x83 realizare a sa, consider\xc3\xa2nd c\xc4\x83 filozofia este mai demn\xc4\x83 de aten\xc8\x9bie. Din lucrare mai rezult\xc4\x83 c\xc4\x83 era un activ sus\xc8\x9bin\xc4\x83tor al partidului popular al lui Marius. Rhetorica ad Herennium este cea mai veche lucrare latin\xc4\x83 de retoric\xc4\x83.Ea con\xc8\x9bine prima descriere cunoscut\xc4\x83 a metodei loci, o tehnic\xc4\x83 mnemonic\xc4\x83. De asemenea ea cuprinde prima prezentare complet\xc4\x83 a memoriz\xc4\x83rii discursurilor (memoria). Lucrarea nu pare s\xc4\x83 fi fost foarte cunoscut\xc4\x83 \xc3\xaen antichitate, dar a fost copiat\xc4\x83 de multe ori \xc3\xaen perioada Evului mediu \xc8\x99i a Rena\xc8\x99terii, c\xc3\xa2nd era utilizat\xc4\x83, \xc3\xaempreun\xc4\x83 cu lucrarea lui Cicero De Inventione pentru predarea retoricii. Importan\xc8\x9ba lucr\xc4\x83rii pentru arta retoricii nu const\xc4\x83 nici \xc3\xaen elementele inovatoare, nici \xc3\xaen profunzinea ei; lucr\xc4\x83rile despre retoric\xc4\x83 ale lui Aristotel, Cicero sau Quintilian sunt mult mai importante \xc8\x99i mai influente. Succesul lucr\xc4\x83rii se datore\xc8\x99te faptului c\xc4\x83 se orienteaz\xc4\x83 mult mai pu\xc8\x9bin spre bazele filozofice ale retoricii, pun\xc3\xa2nd accentul principal pe aplica\xc8\x9biile practice \xc8\x99i pe exemple, elemente care au fost apreciate \xc3\xaen perioada evului mediu \xc8\x99i mai t\xc3\xa2rziu. Un alt aspect important al lucr\xc4\x83rii este c\xc4\x83 ea creeaz\xc4\x83 o imagine despre dezvoltarea retoricii latine. Ea p\xc4\x83streaz\xc4\x83, f\xc4\x83r\xc4\x83 \xc3\xaendoial\xc4\x83, caracterul grecesc \xc3\xaen doctrina sa \xc8\x99i sintetizeaz\xc4\x83 multe idei elenistice ale predecesorilor, inclusiv Isocrate, Aristotel, Theophrast \xc8\x99i Hermanagora. Totu\xc8\x99i discu\xc8\x9bia despre stilul elocvent (elocutio) este cea mai veche prezentare a stilului latin de oratorie \xc8\x99i multe exemple se refer\xc4\x83 la evenimente contemporane romane. Acest nou stil a \xc3\xaenflorit \xc3\xaen secolele urm\xc4\x83toare \xc8\x99i a constituit baza dezvolt\xc4\x83rilor explozive ale oratoriei \xc8\x99i literaturii romane \xc3\xaen secolul urm\xc4\x83tor.\n_START_SECTION_\nAtribuirea volumului \xe2\x80\x9cRhetorica\xe2\x80\x9d\n_START_PARAGRAPH_\nDiferi\xc8\x9bi cercet\xc4\x83tori au \xc3\xaencercat s\xc4\x83 determine cine a fost autorul volumului Rhetorica._NEWLINE_O prim grup de cercet\xc4\x83tori i-au atribuit lucrarea lui Cicero. Sf\xc3\xa2ntul Hieronim din Stridon, Priscian \xc8\x99i al\xc8\x9bii i-au atribuit lucrarea lui Cicero Unii dintre ei au numit chiar \xe2\x80\x9dRhetorica prima\xe2\x80\x9d lucrarea lui Cicero De inventione \xc8\x99i Rhetorica secunda lucrarea dedicat\xc4\x83 lui Herennius._NEWLINE_Exist\xc4\x83 asem\xc4\x83n\xc4\x83ri importante \xc3\xaentre \xe2\x80\x9cDe Inventione\xe2\x80\x9d \xc8\x99i \xe2\x80\x9c Rhetorica\xe2\x80\x9d\xc2\xa0: exemplele \xc8\x99i citatele sunt adeseori acelea\xc8\x99i. De asemenea, ambele lucr\xc4\x83ri au acelea\xc8\x99i subdiviziuni \xc8\x99i exprim\xc4\x83rile sunt similare. Dar aceste asem\xc4\x83n\xc4\x83ri se pot explica printr-o aceea\xc8\x99i lucrare care a stat la baza ambelor volume, sau prin faptul c\xc4\x83 Cicero a putut consulta un exemplar din Rhetorica. Sus\xc8\x9bin\xc4\x83torii paternit\xc4\x83\xc8\x9bii lui Cicero citeaz\xc4\x83 faptul c\xc4\x83 \xc3\xaen Rhetorica se dau ca exemple de ambiguitate construc\xc8\x9bii ca Tullius heres meus Terentiae uxori meae, etc. \xc8\x99i ar\xc4\x83t\xc3\xa2nd c\xc4\x83 fiul lui Cicero se numea Tullius iar so\xc8\x9bia sa Terentia. Ceea ce ace\xc8\x99ti apologe\xc8\x9bi par s\xc4\x83 ignore este c\xc4\x83 Tullius s-a n\xc4\x83scut abea \xc3\xaen 65 \xc3\xae.Chr,, \xc8\x99i Cicero s-a \xc3\xaensurat cu Terentia abea \xc3\xaen 79 \xc3\xae, Chr., ambele date fiind ulterioare datei de publicare a volumului. De alfel primul care atribuie Rhetorica lui Cicero este Sf\xc3\xa2ntul Hieronim._NEWLINE_Analiza lucr\xc4\x83rii scoate \xc3\xaen eviden\xc8\x9b\xc4\x83 \xc8\x99i diferen\xc8\x9be majore. Asftel, \xe2\x80\x9cDe Inventione\xe2\x80\x9d este opera unui t\xc3\xa2n\xc4\x83r. pe c\xc3\xa2nd \xe2\x80\x9cRhetorica\xe2\x80\x9d este cea a unui om matur. Pe de alt\xc4\x83 parte, autorul Rhetoricii recunoa\xc8\x99te \xc3\xaen lucrare c\xc4\x83 nu este un diletant care a scris volumul doar pentru a face pl\xc4\x83cere unui prieten. Orient\xc4\x83rile politice \xc8\x99i literare ale Rhetoricii nu sunt acelea\xc8\x99i cu cele ale lui Cicero. Autorul Rhetoricii este un aprig sus\xc8\x9bn\xc4\x83tor al partidului lui Marius, pe c\xc3\xa2nd Cicero nu a dovedit nicic\xc3\xa2nd o asemenea ardoare. Autorul Rhetoricii este un convins adversar al grecilor \xc8\x99i \xc3\xae\xc8\x99i ia modelele din istoria contemporan\xc4\x83, pe c\xc3\xa2nd Cicero \xc3\xaei consider\xc4\x83 pe greci ca fiind ni\xc8\x99te \xc3\xaenv\xc4\x83\xc8\x9ba\xc8\x9bi pe care \xc3\xaei citeaz\xc4\x83 \xc3\xaen mod continuu. Din aceste motive, \xc3\xaen prezent, teoria paternit\xc4\x83\xc8\x9bii lui Cicero asupra Rhetoricii este abandonat\xc4\x83 de majoritatea speciali\xc8\x99tilor._NEWLINE_Al\xc8\x9bi cercet\xc4\x83tori consider\xc4\x83 c\xc4\x83 volumul este opera lui Cornificius. Argumentul principal \xc3\xaen favoarea acestei identific\xc4\x83ri \xc3\xael constituie faptul c\xc4\x83 multe din pasajele citate de Quintilian ca fiind ale lui Cornificius sunt reproduse \xc3\xaen Rhetorica. Dintre ace\xc8\x99tia pot fi men\xc8\x9biona\xc8\x9bi Petrus Victorius (1582) Johannes Tolkiehn, (1919) \xc8\x99i Wilhelm Kroll (1934) \xc8\x99i aceast\xc4\x83 atribuire este men\xc8\x9binut\xc4\x83 \xc8\x99i \xc3\xaen edi\xc8\x9bia critic\xc4\x83 publicat\xc4\x83 recent la Budapesta. \xc3\x8en discu\xc8\x9biile sale, Kayser scoate \xc3\xaen eviden\xc8\x9b\xc4\x83 mai multe coinciden\xc8\x9be dintre vederile lui Cornificius . a\xc8\x99a cum au fost citate de Quintilian - \xc8\x99i tratatul Rhetorica._NEWLINE_Chiar dac\xc4\x83, \xc3\xaen prezent, mul\xc8\x9bi cercet\xc4\x83tori accept\xc4\x83 acest punct de vedere, problema nu a fost niciodat\xc4\x83 rezolvat\xc4\x83 \xc3\xaen mod definitiv._NEWLINE_Friedrich Marx, unul dintre editorii germani din secolul al XIX-lea al lucr\xc4\x83rilor clasice latine a emis ipoteza c\xc4\x83 nici autorul volumului Rhetotica nici Cicero nu au produs lucr\xc4\x83ri originale, dar au utilizat materiale care proveneau de la \xc8\x99coala din Rhodos. Nici unul dintre ei nu ar fi utilizat direct aceste materiale dar ar fi reprodus versiuni revizuite de retorii ale c\xc4\x83ror cursuri le-au urmat, singura parte care le apar\xc8\x9bine fiind introducerea. Marx mai consider\xc4\x83 c\xc4\x83 acele cursuri pe care se bazeaz\xc4\x83 tratatul lui Cicero sunt anterioare celor pe care le-a urmat autorul Rhetoricii._NEWLINE_Al\xc8\x9bii autori moderni au sus\xc8\x9binut atribuirea lucr\xc4\x83rii unor autori ca L. Aelius Stilo, Marcus Antonius Gnipho, and Ateius Praetextatus'